CELEX: 32019D1092
Language: hr
Date: 2019-06-26 00:00:00
Title: Odluka Vijeća (ZVSP) 2019/1092 od 26. lipnja 2019. o izmjeni Odluke (ZVSP) 2017/2302 u potpori aktivnostima OPCW-a za pomoć u operacijama čišćenja bivše lokacije za skladištenje kemijskog oružja u Libiji u okviru provedbe Strategije EU-a za sprečavanje širenja oružja za masovno uništenje

27.6.2019   
               
               
                  HR
               
               
                  Službeni list Europske unije
               
               
                  L 173/47
               
            
         ODLUKA VIJEĆA (ZVSP) 2019/1092
         od 26. lipnja 2019.
         o izmjeni Odluke (ZVSP) 2017/2302 u potpori aktivnostima OPCW-a za pomoć u operacijama čišćenja bivše lokacije za skladištenje kemijskog oružja u Libiji u okviru provedbe Strategije EU-a za sprečavanje širenja oružja za masovno uništenje
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 12. prosinca 2017. donijelo Odluku (ZVSP) 2017/2302 (1).
                  
               
                     (2)
                  
                  
                     Odlukom (ZVSP) 2017/2302 predviđeno je provedbeno razdoblje u trajanju od 20 mjeseci za aktivnosti iz njezina članka 1. stavka 2. od datuma sklapanja sporazuma o financiranju iz njezina članka 3. stavka 3.
                  
               
                     (3)
                  
                  
                     Provedbeni subjekt, Organizacija za zabranu kemijskog oružja (OPCW), zatražio je 27. ožujka 2019. od Unije da produlji trajanje Odluke (ZVSP) 2017/2302. Produljenjem trajanja te odluke za 12 mjeseci omogućilo bi se OPCW-u da nastavi aktivnosti iz njezina članka 1. stavka 2. nakon isteka roka iz njezina članka 5. stavka 2. i postigne svoje planirane ciljeve.
                  
               
                     (4)
                  
                  
                     Zatražena izmjena Odluke (ZVSP) 2017/2302 odnosi se na njezin članak 5. stavak 2. i odjeljak 6. njezina Priloga.
                  
               
                     (5)
                  
                  
                     Kako je izričito navedeno u zahtjevu OPCW-a od 27. ožujka 2019., nastavak aktivnosti iz članka 1. stavka 2. Odluke (ZVSP) 2017/2302, mogao bi se provesti bez ikakvih implikacija na resurse.
                  
               
                     (6)
                  
                  
                     Trajanje Odluke (ZVSP) 2017/2302 trebalo bi stoga produljiti kako bi se omogućilo nastavljanje provedbe aktivnosti iz njezina članka 1. stavka 2.,
                  
               DONIJELO JE OVU ODLUKU:
         
            Članak 1.
            Odluka (ZVSP) 2017/2302 mijenja se kako slijedi:
            
                        1.
                     
                     
                        Članak 5. stavak 2. zamjenjuje se sljedećim:
                        
                           „2.   Prestaje važiti 32 mjeseca od dana sklapanja sporazuma o financiranju između Komisije i OPCW-a iz članka 3. stavka 3. ili prestaje važiti šest mjeseci nakon stupanja na snagu ako se do tada ne sklopi taj sporazum o financiranju.”.
                        
                     
                  
                        2.
                     
                     
                        Tekst odjeljka 6. Priloga zamjenjuje se sljedećim:
                        „6.   Procjena trajanja
                        Predviđa se da će projekt trajati 32 mjeseca.”.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Luxembourgu 26. lipnja 2019.
            
               
                  Za Vijeće
               
               
                  Predsjednica
               
               G.L. GAVRILESCU
            
         
         
            (1)  Odluka Vijeća (ZVSP) 2017/2302 od 12. prosinca 2017. u potpori aktivnostima OPCW-a za pomoć u operacijama čišćenja bivše lokacije za skladištenje kemijskog oružja u Libiji u okviru provedbe Strategije EU-a za sprečavanje širenja oružja za masovno uništenje (SL L 329, 12.12.2017., str. 49.).